Schwanden GL

Schwanden estis ĝis la 31-a de decembro 2010 politika komunumo en Kantono Glaruso, en Centra Svislando. Ĝi havis 2365 loĝantojn je la 31-a de decembro 2008. Kun efiko de la 1-a de januaro 2011 la komunumo Schwanden estis integrita al la nova komunumo Glaruso Sudo.

 Geografio 
Schwanden situas ĉe la bordo de la rivero Linth, kie tiun alfluas la rivero Sernf. La vilaĝo mem situas ĉe la orienta bordo de Linth. Al la iama komunumo apartenas ankaŭ la vilaĝeto Thon okcidente de la rivero Linth. En Schwanden troviĝas la administracio de la nova komunumo Glaruso Sudo.

 Najbaraj komunumoj ĝis la komunumreformo 
La komunumo Schwanden limis en nordokcidento al Glaruso, en nordnordokcidento al Schwändi, en nordo al Mitlödi, en nordoriento al Sool, en oriento al Engi, en sudoriento al Matt, en sudo al Elm, en sudokcidento al Luchsingen, en okcidento al Haslen, kaj en okcidentnordokcidento denove al Luchsingen.

 Trafiko 
Schwanden situas ĉe la trajnlinio de Svisaj Federaciaj Fervojoj de Rapperswil tra Uznach kaj Glaruso al Linthal. De la stacidomo de Schwanden poŝtaŭtolinio kondukas al Elm.

Tra la vilaĝo pasas la kantona ĉefvojo n-ro 17, kiu de Glaruso kondukas tra la Klausen-Pasejo al Altdorf en Kantono Urio.

 Historio 
La unua dokumenta mencio de Schwanden datiĝas el la jaro 1240 kiel swando.Fonto: Karin-Marti-Weissenbach: Schwanden (GL) en la Historia Leksikono de Svislando (2009-08-11)

Thon estis ĝis ĝia integriĝo al Schwanden en la jaro 1876 memstara politika komunumo.

Kun efiko de la 1-a de januaro 2011 la komunumoj Betschwanden, Braunwald, Elm, Engi, Haslen, Linthal, Luchsingen, Matt, Mitlödi, Rüti, Schwanden, Schwändi, kaj Sool estis surbaze de la glarusa komunumreformo kunigitaj al la nova komunumo Glaruso Sudo.

 Vidu ankaŭ 
 Aliaj lokoj kun la nomo Schwanden
 Schwanden GL (stacidomo)

 Notoj kaj referencoj 


 Eksteraj ligiloj 
 Oficiala retejo de la komunumo Schwanden
 Schwanden en la Historia Leksikono de Svislando

 Bildoj 

Kategorio:Glaruso Sudo